ΚΑΝΟΝΙΣΜΟΣ (ΕΚ) αριθ. 479/97 ΤΗΣ ΕΠΙΤΡΟΠΗΣ της 14ης Μαρτίου 1997 για την πρόβλεψη της μερικής αποδόσεως των εισαγωγικών δασμών που εισπράχθηκαν για τον αραβόσιτο υαλώδους όψης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 10 παράγραφος 4,

Εκτιμώντας:

ότι ο κανονισμός (ΕΚ) αριθ. 1502/95 της Επιτροπής, της 29ης Ιουνίου 1995, για τις λεπτομέρειες εφαρμογής για την περίοδο 1995/96 του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών (3), όπως τροποποιήθηκε τελευταία από τον κανονισμό (ΕΚ) αριθ. 346/96 (4), προέβλεπε στο άρθρο 2 παράγραφος 5 υπό ορισμένους όρους κατ' αποκοπή μείωση του εισαγωγικού δασμού κατά ποσό 8 Ecu ανά τόνο όσον αφορά, ιδίως, τον αραβόσιτο υαλώδους όψης 7

ότι, συνεπεία της αποφάσεως 96/611/ΕΚ του Συμβουλίου, της 16ης Σεπτεμβρίου 1996, σχετικά με την ολοκλήρωση των αποτελεσμάτων των διαπραγματεύσεων με ορισμένες τρίτες χώρες στο πλαίσιο του άρθρου XXIV παράγραφος 6 της ΓΣΔΕ και με άλλα συναφή θέματα (Αργεντινή) (5), χρειάζεται προσαρμογή του υπολογισμού των δασμών δυνάμει του προαναφερθέντος κανονισμού (ΕΚ) αριθ. 1502/95 για τον αραβόσιτο υαλώδους όψης για τον οποίο η αίτηση χορηγήσεως πιιστοποιητικού εισαγωγής είχε υποβληθεί μεταξύ 1ης Ιανουαρίου και 30 Ιουνίου 1996, αυξάνοντας την κατ' αποκοπή μείωση του εισαγωγικού δασμού από 8 Ecu σε 14 Ecu ανά τόνο 7

ότι πρέπει να διασφαλισθεί η εφαρμογή αυτής της διεθνούς δέσμευσης προβλέποντας τη δυνατότητα για τους επιχειρηματίες που πραγματοίησαν εισαγωγές αραβοσίτου υαλώδους όψης κατά τη διάρκεια της εν λόγω περιόδου, να επωφεληθούν μετά από αίτησή τους της αυξήσεως της κατ' αποκοπή μειώσεως 7 ότι πρέπει, συνεπώς, να εξουσιοδοτηθούν τα κράτη μέλη να αποδώσουν τους επιπλέον εισπραχθέντες δασμούς στους επιχειρηματίες που μπορούν να αποδείξουν ότι δικαιούνται τους ευεργετήματος της μειώσως του εισαγωγικού δασμού κατά 8 Ecu ανά τόνο μεταξύ 1ης Ιανουαρίου και 30 Ιουνίου 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τις εισαγωγές στην Κοινότητα αραβοσίτου υαλώδους όψης υπαγομένου στον κωδικό ΣΟ 1005 90 00 ο οποίος είχε επωφεληθεί κατ' αποκοπή μειώσεως 8 Ecu ανά τόνο δυνάμει του άρθρου 2 παράγραφος 5 του κανονισμού (ΕΚ) αριθ. 1502/95 και για τον οποίο η αίτηση χορηγήσεως του πιστοποιητικού εισαγωγής υπεβλήθη μεταξύ 1ης Ιανουαρίου και 30 Ιουνίου 1996, μετά από αίτηση του εισαγωγέα ή του εντολοδόχου του, αποδίδεται η διαφορά μεταξύ του πληρωθέντος εισαγωγικού δασμού για τις ποσότητες που πραγματικά εισήχθησαν και του δασμού που έπρεπε να πληρωθεί εάν εφαρμοσθεί κατ' αποκοπή μείωση του εισαγωγικού δασμού 14 Ecu ανά τόνο.

2. Μετά από αίτηση του ενδιαφερομένου, η αρμόδια αρχή του κράτους μέλους εκδόσεως του πιστοποιητικού εισαγωγής εκδίδει βεβαίωση σύμφωνα με το υπόδειγμα που περιλαμβάνεται στο παράρτημα, προσδιορίζοντας την ποσότητα για την οποία μπορεί να πληρωθεί η μερική απόδοση του δασμού που αναφέρεται στην παράγραφο 1, σύμφωνα με τις διατάξεις του άρθρου 880 του κανονισμού (ΕΟΚ) αριθ. 2454/93 της Επιτροπής (6).

3. Με βάση τη βεβαίωση που αναφέρεται στην παράγραφο 2 και την απόδειξη της ειδικής τελικής χρήσεως που αναφέρεται στο άρθρο 2 παράγραφος 5 δεύτερο εδάφιο στοιχείο γ) του κανονισμού (ΕΚ) αριθ. 1502/95, οι αιτήσεις για απόδοση πρέπει να υποβληθούν στο γραφείο εκτελωνισμού εντός 30 ημερών μετά την ημερομηνία ενάρξεως ισχύος του παρόντος κανονισμού. Οι αιτήσεις αποδόσεως πρέπει να συνοδεύονται από το πιστοποιητικό εισαγωγής ή επικυρωμένο αντίγραφό του, από τη βεβαίωση που αναφέρεται στην παράγραφο 2 και από τη δήλωση της θέσεως σε ελεύθερη κυκλοφορία γαι την εν λόγω εισαγωγή.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 147 της 30. 6. 1995, σ. 13.

(4) ΕΕ αριθ. L 49 της 28. 2. 1996, σ. 5.

(5) ΕΕ αριθ. L 271 της 24. 10. 1996, σ. 31.

(6) ΕΕ αριθ. L 253 της 11. 10. 1993, σ. 1.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

Υπόδειγμα βεβαιώσεως για την απόδοση του δασμού που αναφέρεται στο άρθρο 1 παράγραφος 2

Πιστοποιητικό εισαγωγής με αναφορά αριθ.: .............................................

Δικαιούχος (ονοματεπώνυμο, πλήρης διεύθυνση και κράτος μέλος): ........................

Οργανισμός εκδόσεως του αποσπάσματος (επωνυμία και διεύθυνση): ........................

Δικαιώματα διαβιβασθέντα σε (επωνυμία, πλήρης διεύθυνση και κράτος μέλος): ............

Ποσότητα για την οποία μπορεί να ζητηθεί η απόδοση, σύμφωνα με τις διατάξεις του κανονισμού (ΕΚ) αριθ. 479/97 (ποσότητα σε χιλιόγραμμα): ...............................................

..........................................

(Ημερομηνία και υπογραφή)

>ΤΕΛΟΣ ΓΡΑΦΗΚΟΥ>